somu9/iisc_mono_hindi_female huggingface dataset:
जार्ज गेमो एक भौतिकविद् थे जिनका विचार था कि यदि क्षार केवल चार हैं तो इन बीस अमीनो अम्ल का कूटलेखन किस रूप से होता है; अतः कूट के निर्माण में क्षारों का समूह बनता है|
हर गोविंद खुराना ने निश्चित क्षारों के समुच्चय युक्त आरएनए अणुओं के संश्लेषण की रासायनिक विधि का विकास किया था|
प्रोटीन संश्लेषण हेतु मार्शल नीटेनबर्ग की कोशिश स्वतंत्र तंत्र कूट का अर्थ निकालने में काफी सहयोगी रही|
सेबवेटो ओकोआ एंजाइम आरएनए को स्वतंत्र रूप से टेम्प्लेट के निश्चित अनुक्रमों के साथ बहुलकित होने में सहायता प्रदान करता है|
क्या आप अब आनुवंशिक कूट की दो विशेषताओं के बारे में सामंजस्य बिठा सकते हैं, जिसके बारे में आप पढ़ चुके हैं|
तुम उत्परिवर्तन और इसके प्रभाव के बारे में विस्तृत रूप से अध्याय में पढ़ चुके हो|
एक डीएनए के खंड में अधिक लोपन व पुनर्योजन के प्रभाव के बारे में आसानी से समझ सकते हो| इसके परिणाम स्वरूप जीन के कार्य की क्षति या वृद्धि होती है|
बिंदु उत्परिवर्तन का एक प्रतिष्ठित उदाहरण बीटा ग्लोबिन श्रृंखला के जीन में एक क्षार युग्म में परिवर्तन के परिणामस्वरूप अमीनो अम्ल अवशिष्ट ग्लूटामेट से वैलीन में परिवर्तित होता है|
बिंदु उत्परिवर्तन के कारण संरचनात्मक जीन में एक क्षार के प्रवेश या विलोपन के बारे में नीचे दिए गए साधारण उदाहरण के द्वारा अच्छी तरह से समझ सकते हैं|
इस कथन पर ध्यान दो जो निम्न शब्दों से बना है जिनमें तीन वर्ण आनुवंशिक कूट की तरह मिलते हैं
कूट परिकल्पना के बहुत समय पहले से फ्रेनसिस क्रिक के अनुसार कूट के पढ़ने व इसके अमीनो अम्ल से संबंध रखने वाली एक क्रियाविधि है, क्योंकि अमीनो अम्ल में कोई संरचनात्मक विशिष्ता नहीं होती जिससे कि यह कूट को विशेष ढंग से पढ़ सके|
इसके अनुसार एक अनुकूलतम अणु जो एक तरफ से कूट को पढ़ता है व दूसरे तरफ से इससे विशिष्ट अमीनो अम्ल जुड़ जाते हैं|
अंतरण आरएनए जिसे विलेय आरएनए कहते हैं, के बारे में जानकारी आनुवंशिक कूट से पहले थी|
फिर भी अनुकूलक अणु के रूप में इसकी भूमिका के बारे में बाद में जानकारी मिल पायी|
अंतरण आरएनए में एक प्रति प्रकूट फंदा होता है जिसमें कूट के पूरक क्षार मिलते हैं व इसमें एक अमीनो अम्ल स्वीकार्य छोर होता है जिससे यह अमीनो अम्ल से जुड़ जाता है|
रोध प्रकूट के लिए कोई अंतरण आरएनए नहीं होता है| उपरोक्त चित्र में अंतरण आरएनए की द्वितीयक संरचना दर्शायी गयी है जो तिपतिया की पत्ती जैसी दिखायी देती है|
वास्तविक संरचना के अनुसार अंतरण आरएनए सघन अणु है जो उल्टे एल की तरह दिखाई देता है|
स्थानांतरण या रूपांतरण वह प्रक्रिया है जिसमें अमीनो अम्लों के बहुलकन से पॉलीपेप्टाइड का निर्माण होता है |
अमीनो अम्लों के क्रम व अनुक्रम दूत आरएनए में पाए जाने वाले क्षार के अनुक्रम पर निर्भर करता है|
अमीनो अम्ल पेप्टाइड बंध द्वारा जुड़े रहते हैं| पेप्टाइड बंध के निर्माण में ऊर्जा की आवश्यकता होती है|
इस कारण से प्रथम प्रावस्था में अमीनो अम्ल स्वयं एटीपी के उपस्थिति में सक्रिय हो जाते है व सजातीय अंतरण आरएनए से जुड़ जाते हैं इस प्रक्रिया को अधिक स्पष्ट रूप से अंतरण आरएनए का आवेशीकरण या अंतरण आरएनए एमीनोएसिलेशन कहते हैं|
इस तरह से आवेशित दो अंतरण आरएनए का एक दूसरे से काफ़ी पास में आने से उनमें पेप्टाइड बंध का निर्माण होता है|
उत्प्रेरक की उपस्थिति में पेप्टाइड बंध बनने की दर बढ़ जाती है| कोशकीय कारखाना जो प्रोटीन संश्लेषण के लिए आवश्यक है वह राइबोसोम है|
यह अपनी निष्क्रिय अवस्था में दो उप एकको-एक बड़ी उप एकक व एक छोटी उपएकक से मिलकर बना होता है|
जब छोटा उपएकक दूत आरएनए में मिलता है तब दूत आरएनए का प्रोटीन में स्थानांतरण की प्रक्रिया शुरू हो जाती है|
बड़े उपएकक में दो स्थल होते हैं जिससे बाद में अमीनो अम्ल जुड़कर एक दूसरे के काफी पास में आ जाते हैं जिससे पॉली पेप्टाइड बंध बन जाता है|
राइबोसोम पेप्टाइड बंध के निर्माण में उत्प्रेरक का काम करता है|
दूत आरएनए में स्थानांतरण इकाई आरएनए का अनुक्रम है जिसके किनारो पर प्रारंभक प्रकूट व रोध प्रकूट मिलते है जो पॉलीपेप्टाइड का कूटलेखन करते हैं|
प्रारंभन हेतु राइबोसोम दूत आरएनए के प्रारंभक प्रकूट से बंधता है जिसकी पहचान प्रारंभक अंतरण आरएनए द्वारा की जाती है|
राइबोसोम इसके बाद प्रोटीन संश्लेषण की दीर्घीकरण प्रावस्था की ओर बढ़ता है|
इस अवस्था में एमीनो अम्ल अंतरण आरएनए से जुड़कर एक जटिल रचना का निर्माण करते हैं जो आगे चलकर अंतरण आरएनए के प्रति प्रकूट से पूरक क्षार युग्म बना कर दूत आरएनए के उचित प्रकूट से जुड़ जाते हैं|
राइबोसोम दूत आरएनए के साथ एक प्रकूट से दूसरे प्रकूट की ओर जाता है|
एक के बाद एक अमीनो अम्लों के जुड़ने से पॉली पेप्टाइड अनुक्रमों का स्थानांतरण होता है जो डीएनए द्वारा निर्देशित व दूत आरएनए द्वारा निरूपित होते हैं|
जीन अभिव्यक्ति के नियमन का बहुत व्यापक अर्थ है जो विभिन्न स्तरों पर होती है|
जीन अभिव्यक्ति के परिणामस्वरूप पॉलीपेप्टाइड का निर्माण होता है जिसे कई स्तरों पर नियमित कर सकते हैं| सुकेंद्रकी में नियमन कई स्तर पर हो सकता है
जीन कोशिका में अभिव्यक्त होकर एक विशेष कार्य या एक निश्चित कार्य को संपन्न करते हैं|